पुलिस के मुताबिक हमलावरों ने इलेक्ट्रोनिक्स के व्यापारी अशोक शाह पर दो राउंड फायरिंग की। सुबह करीब सवा ग्यारह बजे अशोक शाह सिलिकॉन शॉपर्स के ग्राउंड फ्लोर पर दुकान नंबर जी-42 में अपने ऑफिस में बैठा था, तभी नीले रंग की शर्ट, जीन्स तथा हेलमेट पहना एक युवक ऑफिस में घुस आया और दो राउंड फायरिंग कर फरार हो गया। गोलियों की आवाज सुनकर आसपास के व्यापारी बाहर दौड़ पड़े। व्यापारियों ने पुलिस को सूचना दी। उधना पुलिस निरीक्षक समेत काफिला मौके पर पहुंचा और जांच में जुट गया। बाद में पुलिस के आला अधिकारी, क्राइम ब्रांच, प्रिवेंशन ऑफ क्राइम ब्रांच, एसओजी के निरीक्षक भी मौके पर पहुंचे। पुलिस ने बताया कि प्राथमिक जांच में पता चला है कि हमला रंगदारी वसूलने को लेकर किया गया।